

**PALANGOS MIESTO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**Dėl PAVEDIMO PALANGOS MIESTO SAVIVALDYBĖS ŠVIETIMO ĮSTAIGOMS**

2020 m. kovo 13 d. Nr. A1-312

Palanga

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro - valstybės lygio ekstremaliosios situacijos valstybės operacijų vadovo 2020 m. kovo 12 d. sprendimu Nr. V-343 „Dėl koronaviruso (COVID-19) valdymo priemonių“, 2020 m. kovo 10 d. sprendimu Nr. V-333 „Dėl rekomendacijų darbdaviams organizuojant veiklą“, Lietuvos Respublikos Vyriausybės pasitarimo 2020 m. kovo 12 d. protokolu Nr. 12 „Dėl situacijos, susijusios su koronavirusu“, Lietuvos Respublikos švietimo, mokslo ir sporto ministro 2020 m. kovo 12 d. įsakymu Nr. V-349 „Dėl švietimo, mokslo ir sporto ministro 2019 m. balandžio 15 d. įsakymo Nr. V-417 „Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ pakeitimo“ ir 2020 m. kovo 12 d. įsakymu Nr. V-350 „Dėl švietimo, mokslo ir sporto ministro 2019 m. balandžio 15 d. įsakymo Nr. V-413 „Dėl 2019–2020 ir 2020–2021 mokslo metų pradinio ugdymo programos bendrojo ugdymo plano patvirtinimo“ pakeitimo“:

1. Į p a r e i g o j u:

1.1. Palangos miesto savivaldybės švietimo įstaigų vadovus nuo 2020 m. kovo 16 d. iki 2020 m. kovo 27 d. privalomai stabdyti ugdymo ir vaikų priežiūros procesą ir švietimo veiklą mokyklose;

1.2. Palangos miesto savivaldybės bendrojo ugdymo mokyklų vadovus mokinių pavasario (Velykų) atostogų metu (nuo 2020 m. kovo 16 d. iki 2020 m. kovo 27 d.) pasiruošti taikyti ugdymo procesą nuotoliniu būdu, pasibaigus mokinių pavasario (Velykų) atostogoms.

2. Į p a r e i g o j u Palangos miesto savivaldybės švietimo įstaigų vadovus nuo 2020 m. kovo 16 d. iki 2020 m. kovo 27 d.:

2.1. neorganizuoti posėdžių, susirinkimų, konferencijų, pasitarimų ir darbą, vengiant tiesioginio kontakto su asmenimis, organizuoti nuotoliniu būdu, naudojant telekomunikacijos priemones (vaizdo ir garso konferenciniu ryšiu);

2.2. dėl susidariusios epidemiologinės situacijos neišleisti pedagogų, darbuotojų ir mokinių į komandiruotes, olimpiadas, konkursus, renginius ir keliones iki 2020 m. balandžio 14 d.

2.3. užtikrinti švietimo įstaigose tinkamą higienos normų laikymąsi (patalpų valymą, vėdinimą ir kt.);

2.4. nuo 2020 m. kovo 16 d. iki 2020 m. kovo 27 d. skelbti Savivaldybės teikiamą informaciją švietimo įstaigų bendruomenėms per el. dienyną, el. paštu ir įstaigos interneto svetainėje.

3. Pa v e d u nuo 2020 m. kovo 16 d. iki 2020 m. kovo 27 d. Palangos miesto savivaldybės administracijos Švietimo skyriaus vedėjai Laimai Valužienei (jos nesant - Švietimo skyriaus vedėjo pavaduotojai Nijolei Vargonienei) atsižvelgiant į Švietimo, mokslo ir sporto ministerijos rekomendacijas, nuo 2020 m. kovo 16 d. iki 2020 m. kovo 27 d. koordinuoti išimtinius vaikų priežiūros ikimokyklinio ugdymo mokyklose, jeigu to neįmanoma įgyvendinti namuose, atvejus.

4. Už šio įsakymo vykdymą asmeniškai yra atsakingi švietimo įstaigų vadovai, o administracinę priežiūrą vykdo Palangos miesto savivaldybės administracijos Švietimo skyriaus vedėja Laima Valužienė (jos nesant - Švietimo skyriaus vedėjo pavaduotoja Nijolė Vargonienė).

Direktorė Akvilė Kilijonienė